MUNICIPIUL CRAIOVA
CONSILIUL LOCAL AL MUNICIPIULUI CRAIOVA

HOTĂRÂREA NR. 231
         Consiliul Local al Municipiului Craiova, întrunit în şedinţa ordinară din data de 24.06.2010.

Având în vedere raportul nr.88333/2010 întocmit de Direcţia Servicii Publice prin care se propune aprobarea cuantumului suprataxei aplicate pentru contravenţiile săvârşite de persoanle fizice care călătoresc cu mijloacele de transport public de persoane şi rapoartele comisiilor de specialitate ale Consiliului Local al Municipiului Craiova nr. 96, 98, 99, 100/2010;  
În conformitate cu Legea nr.92/2007 a serviciilor publice de transport local şi Ordinului nr.272/2007 al ANRSC pentru aprobarea normelor cadru privind stabilirea, ajustarea şi modificarea tarifelor pentru serviciile de transport public local de persoane; 
În temeiul art.36, alin.2 lit.d coroborat cu alin.6, lit.14, art.45, alin.1 şi art.61, alin.2 din Legea nr.215/2001, republicată, privind administraţia publică locală;
HOTĂRĂŞTE:
Art.1.  Se aprobă instituirea suprataxei, în cuantum de 30 lei, pentru contravenţiile săvârşite de persoanele fizice care călătoresc cu mijloacele de transport public local de persoane, efectuate prin curse regulate, fără titlu ori legitimaţie de călătorie valabile sau refuză să prezinte organelor de control titlul ori legitimaţia respectivă, care au un comportament necivilizat sau care aduc prejudicii mijloacelor de transport.

Art.2. Plata suprataxei prevăzută la art.1 din prezenta hotărâre se face prin achitarea de către contravenient a costului unui bilet special, a cărui valoare este egală cu valoarea suprataxei.

Art.3. Primarul Municipiului Craiova va desemna persoanele împuternicite să constate cotravenţiile şi să aplice sancţiunea.


Art.4. Primarul Municipiului Craiova, prin aparatul de specialitate: Serviciul    Administraţie Publică Locală, Direcţia Servicii Publice şi Regia Autonomă de Transport Craiova vor aduce la îndeplinire prevederile prezentei hotărâri.

